ترکیه جمهوریتی تشقی ایش لر وزیری مولود چاووش اوغلی نینگ تلفنی صحبتلری دوام ایتماقده.
چاووش اوغلی اوشبو دایره ده آلمان لیک تینگداشی فرانک والتر شتاینمایر بیلن تلفن آرقه لی صحبت ایتدی.
دیپلماتیک منبع لردن آلینگن معلومات لر گه کوره, آلمان تامانی نینگ طلبی گه بناً بولیب اوتگن اوشبو صحبت جریانیده اساساً ترکیه بیلن آلمان آره سیده گی مناسبت لر حقیده بحث ایتیلدی.
عینی دمده مولود چاووش اوغلی, تلفن آرقه لی, بحرین لیک تینگداشی شیخ خالد بن احمد بن محمد الخلیفه بیلن هم صحبت ایتگن ایدی.
بحرین تشقی ایش لر وزیرلیگی نینگ طلبی گه بناً بولیب اوتگن اوشبو صحبت جریانیده, الخلیفه, جولای آیی نینگ ۱۵ نچی کونیده گی کودتا تشبثی توغری سیده بحث ایترایکن, ترکیه ده دموکراتیک بیر شکلده سیلنگن حکومت نی حمایه له گن لیک لری نی بیلدیردی.
الخلیفه, ترکیه بیلن بولگن همکارلیک لری نینگ دوام ایته دیگن لیگی نی ایسله تیب اوتدی.
چاووش اوغلی, حمایه لری سببلی بحرین لیک تینگداشی گه اوز منتدارچیلیک لری نی بیلدیردی.
بوندن تشقری اوشبو صحبت جریانیده, ایککی اولکه آره سیده گی علاقه لر و کیله جکده بولیب اوته دیگن یوقاری سویه لیک سفر لر نینگ تاریخ لری باره سیده هم بحث ایتیلرایکن, ترکیه- کورفز همکارلیک کینگشی تشقی ایش لر وزیر لری بیشینچی ستراتیژیک دیالوگ ییغیلیشی توغری سیده هم فکر المه شیلدی.
عینی دمده آلمان نینگ  انقره سفیری مارتین اردمان, جولای آیی نینگ 15 نچی کونیده کودتا تشبثی جریانیده بمباردمان قیلینگن ترکیه جمهوریتی پارلمانی نی کوریب چیقدی.
کیین چه لیک سفیر پارلمان دن آلینگن عکس لر نی انترنت آرقه لی ترقتدی.
آلمان سفیری, "پارلمان بنا سی کبی ساغلام بیر ساختمان نینگ ایف 16 لر بیلن بو درجه آغیر بیر شکلده تخریب ایتیلگن لیگی, خدا گه شکر موفقیت سیزلیک گه اوچره تیلگن کودتا تشبثی نینگ قنچه لیک ققشتگیچ بیر وضعیتده ایکن لیگی نی کورستماقده" شکلیده یازدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
